स्वाद में भी आगे, छेना के खराब होने पर बनता है पनीर, पानी के साथ निकल जाते हैं पौष्टिक तत्व
दोनों के फायदे अलग-अलग हैं। दोनों सेहत पर असर भी अलग-अलग तरीके से करते हैं। छेना को पनीर से ज्यादा फायदेमंद और पौष्टिक माना जाता है।
कई लोग छेना और पनीर को एक ही समझते हैं। कहने वाले कह सकते हैं कि उनमें शेप-साइज का ही तो अंतर होता है। लेकिन ऐसा नहीं है। शेप-साइज के अलावा भी पनीर और छेना में काफी अंतर है। दोनों सेम तरीके से बनाए जाते हैं। बावजूद इसके दोनों के फायदे अलग-अलग हैं। दोनों सेहत पर असर भी अलग-अलग तरीके से करते हैं। छेना को पनीर से ज्यादा फायदेमंद और पौष्टिक माना जाता है।
ऐसे में यह जान लेना जरूरी हो जाता है कि छेना पनीर से क्यों बेहतर है और दोनों में क्या अंतर है।
ताजा है होता है छेना, पनीर में हो सकते हैं बैक्टीरिया
पनीर और छेना में सबसे बड़ा अंतर यही है कि छेना ताजा होता है। जबकि पनीर कई दिन पुराना हो सकता है। दूध फटने के तुरंत बाद फ्रेश छेना मिल जाता है। लेकिन उससे पनीर बनाने के लिए कई प्रॉसेस से गुजरना पड़ता है। जिसके चलते कई बार पनीर में बैक्टीरिया पनपने लगते हैं। घर पर भी पनीर बनाएं तो कम से कम 8 घंटे लग ही जाते हैं। इतना वक्त बैक्टीरिया और दूसरे सूक्ष्मजीवों के पनपने के लिए काफी होता है।
ड्राइ करने पर खत्म हो जाती है छेना की ताकत
छेना से पनीर बनाने के लिए उसको पूरी तरह से ड्राई किया जाता है। यानी छेना के पानी को अलग कर लिया जाता है। लेकिन इससे छेना के पौष्टिक तत्व भी बाहर हो जाते हैं। इसमें पर्याप्त मात्रा में प्रोटीन और लैक्टिक एसिड जैसे पोषक तत्व पाए जाते हैं। जो सेहत के लिए काफी फायदेमंद हैं। लेकिन पनीर बनाने के दौरान छेना से पानी के साथ प्रोटीन, कॉर्बोहाइड्रेट, फैट, कैल्शियम और लैक्टिक एसिड जैसे पोषक तत्व भी बाहर हो जाते हैं।
आसानी से पचता है छेना, पनीर बिगाड़ सकता है हाजमा
छेना में मौजूद पानी पाचन-तंत्र के मजबूत करता है। लेकिन सूखे पनीर में ऐसा नहीं होता है। जिसके चलते कई लोगों को पनीर नहीं पच पाता। ऐसे लोग उसी स्वाद के लिए छेना का विकल्प अपना सकते हैं।
स्टोरी में आगे बढ़ने से पहले इस पोल पर अपनी राय साझा करते चलें...
पनीर में मिला हो सकता है केमिकल
पनीर साफ दिखे और ज्यादा दिनों तक चले, इसके लिए इसमें कई तरह के केमिकल भी मिला दिया जाता है। पैकेट में मिलने वाले पनीर में दूध के अलावा भी कई प्रोडक्ट होते हैं।
पनीर की जगह खाएं छेना की सब्जी
डाइटीशियन कोमल सिंह बताती हैं- अपने देश में लोग काफी समय से छेना की सब्जी और मिठाइयां खा रहे हैं। लेकिन पनीर का चलन बस कुछ दशक पुराना है। दूध के फटने पर नेचुरली छेना बनाता है, जिसे प्रॉसेस के बाद पनीर बनाते हैं। ऐसे में नेचुरल छेना को खाना ज्यादा सही और मुफीद है। कई जगह पनीर बनाने के लिए और फ्रेश दिखाने के लिए केमिकल भी मिलाते हैं। जिसके चलते घर में बना छेना सही ऑप्शन हो जाता है।
आजकल मार्केट में बादाम, सोया जैसी चीजों के भी पनीर मिलते हैं। इसे खाना ठीक है। कारण कि इनसे छेना नहीं निकाला जा सकता है। लेकिन अलग दूध से घर पर छेना निकाल सकते हो तो ऐसा ही करना चाहिए। प्रॉसेस्ड पनीर से बचना चाहिए।